Swapo se greep dalk verslap – praag.co.za — 20 jaar jonk!
Pohamba se SWAPO-party het die nuwe opposisie verwerp en gesê die verkiesing sal ‘n oortuigende oorwinning vir dié land se voormalige guerrilla-beweging beteken.
Altesaam veertien partye sal meeding vir stemme van die ongeveer 1,2 miljoen geregistreerde kiesers uit ‘n bevolking van byna 2 miljoen.
Namibië se voormalige minister van buitelandse sake, Hidipo Hamutenya, hoop om SWAPO se absolute meerderheid met sy Rally for Democracy and Progress (RDP) party, wat in 2007 gestig is, ‘n knou toe te dien.
Pohamba is persoonlik deur dié land se eerste demokraties verkose president, Sam Nujoma, as sy opvolger gekies.
Lojaliteite teenoor Nujoma en sy party is steeds sterk en die regering word geprys vir die daarstelling van ‘n vreedsame en stabiele demokrasie, maar daar heers toenemende kommer oor SWAPO se houvas op die land.
Stemmery het volgens berigte glad verloop tot dusver, alhoewel ‘n paar logistieke probleme op plekke aangemeld is.
Die verkiesingskommissie van Namibië moes ook die getal geregistreerde kiesers laat hersien, nadat opposisie partye dié syfer van 1,36 miljoen kiesers, uit ‘n bevolking van 2 miljoen, bevraagteken het aangesien 50% van die bevolking onder die ouderdom van 16 jaar is.
Stemme sal nou ook vir die eerste keer by die stemlokale self getel word om knoeiery deur partye hok te slaan.
Die stembriewe is ook in Suid-Afrika herdruk na dit aan die lig gekom het, dat ‘n maatskappy wat deur SWAPO besit word, die stembriewe gedruk het.
Daar is altesaam 987 stemlokale en 580 mobiele-stembusse wat voorsiening maak vir die land se bevolking wat wyd oor ‘n ongenaakbare landskap versprei woon.
Die uitslae sal vanaf Maandag bekend gemaak word.
настенные светильники бралобановский александр компромат
Skrywer Dan RoodtGepubliseer op 28 November 2009 Kategorieë Suider-AfrikaSleutelwoord Hidipo Hamutenya, Namibië, Pohamba, SWAPO, verkiesing
Vorige Vorige artikel: Zim-vliegtuig verongeluk in China
Volgende Volgende artikel: Sierra Leone se olifante uitgewis